Ce au în comun Charles Darwin, Michael Jordan și Yoda?
Aceștia, asemenea multor personaje istorice și fictive, au chelie,
În unele cazuri, pentru că așa vor ei.
De secole, o scăfârlie strălucitoare este un simbol al inteligenței.
În ciuda acestui fapt, mulți oameni cheli își doresc să le crească părul înapoi.
Oamenii de știință au cugetat îndelung:
de ce unii oameni își pierd părul, ce putem face ca să crească înapoi?
Oamenii cu un păr bogat au între 100.000 și 150.000 de fire de păr,
iar oamenii de știință au descoperit două lucruri privind acest volum.
În primul rând, părul care crește e alcătuit în mare parte din cheratină,
surplusul de proteine din celulele moarte sunt forțate în sus
pe măsură ce noile celule cresc sub acestea.
În al doilea rând, structurile care fac părul să crească
se numesc foliculi de păr,
o rețea de organe complexe, care se formează înainte de a ne naște,
și fac ca părul să crească într-un ciclu veșnic.
Acest ciclu are trei faze principale.
Prima fază este cea anagenă, sau faza de creștere,
mai mult de 90% dintre foliculii tăi de păr trec prin asta chiar acum,
cauzând o creștere a părului de un centimetru pe lună.
Faza anagenă poate dura de la 2 la 7 ani, depinde de genele tale.
După această perioadă productivă,
semnale din interiorul scalpului fac ca foliculii să intre într-o nouă fază
numită faza catagenă sau etapa de regresie,
iar foliculii de păr se micșorează la o fracțiune din lungimea inițială.
Faza catagenă durează aproximativ două-trei săptămâni
și întrerupe fluxul sanguin către foliculi, creând un fir degenerat,
ceea ce înseamnă că părul este gata să cadă.
În final, părul intră în faza telogenă, faza de repaus,
care durează de la 10 la 12 săptămâni,
și afectează aproximativ 5-15% din foliculii de pe suprafața scalpului.
În etapa telogenă, pot să cadă până la 200 de fire de păr,
ceea ce este destul de normal.
Apoi, ciclul de creștere începe iarăși.
Dar nu toată lumea are un păr bogat,
și, de fapt, părul unora se rărește tot mai mult cu timpul
ca răspuns la schimbările corporale.
95% din cazurile de chelie la bărbați se datorează chelirii tipice masculine.
Chelia este moștenită ereditar,
la oamenii cu această predispoziție,
foliculii devin incredibil de sensibili la efectele dihidrotestosteronului,
un produs hormonal făcut din testosteron.
DHT cauzează îngustarea acestor foliculi extrem de sensibili,
făcând părul mai scurt și mai subțire.
Pierderea părului nu se întâmplă dintr-o dată.
Are loc treptat și se măsoară cu ajutorul scalei Norwood,
care descrie severitatea pierderii părului.
La început părul se împuținează la tâmple,
apoi părul din creștetul capului începe să cadă circular.
În punctul cel mai înalt pe această scală,
aceste zone de chelire se întâlnesc și se extind dramatic,
lăsând doar un pic de păr rar în jurul tâmplelor
și în spatele capului.
Ereditatea nu este singura care duce la chelire.
Perioade lungi de stres pot transmite semnale care afectează foliculii
și-i forțează să intre în faza de repaus prematur.
Unele femei experimentează asta după ce au dat naștere.
Foliculii pot pierde abilitatea de a intra în faza anagenă, de creștere.
Oamenii care sunt supuși chimioterapiei experimentează asta temporar.
Deși chelia poate părea permanentă,
investigațiile științifice demonstrează contrariul.
Sub suprafața pielii,
rădăcinile părului rămân vii.
Folosind această informație,
oamenii de știință au produs medicamente care scurtează faza de repaus
și forțează foliculii să intre în etapa anagenă.
Alte medicamente previn chelia tipică masculină
prin blocarea conversiei testosteronului în DHT
pentru a nu mai afecta acei foliculi sensibili.
Celulele stem joacă un rol în reglarea ciclului de creștere,
iar oamenii de știință investighează dacă pot manipula
activitatea celulelor pentru a încuraja acei foliculi să producă iar păr.
Și, între timp,
până când oamenii de știință cercetează aceste metode,
orice persoană care chelește, sau are tendința de a cheli,
să își aducă aminte că sunt departe de a fi singurii.